Hrvatski sabor
20190213

Zahvaljujem predsjedavajući. Kolega Bunjac, ja se s vama mogu složit u ovom jednom dijelu da bi vjerojatno većina hrvatskih građana danas bila protiv Zakona o privatizaciji INA-e, ali, Zakon o privatizaciji INA-e je donesen 2002.g. i od tada je u primjeni. Mi ovdje danas mijenjamo samo jedan članak toga zakona i dodajemo još jedno, al to ne mijenjamo meritum stvari i ne možemo ga promijeniti, omjeri u vlasništvu su danas ovdje već rečeni, 49% ima danas MOL, 44 i nešto država i nešto malo imaju mali dioničari. Prema tome, ovo nije Zakon o privatizaciji INA-e, samo izmjene jednoga članka, a što se tiče mojeg lapsusa, priznajem ako sam pogrešio, 45.-tu sigurno nisam spominjao, 1918.g. su hrvatske postrojbe pod vodstvom Eugena Kvaternika pripojile Međimurje ondašnjoj Kraljevini SHS, a što se poslije događalo o tom potom.